**«Կրթություն առանց սահմանի »-ՀԿ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

***Հետազոտության թեմա՝***

Ինքնուրույն ընթերցանության խթանումը

տարրական դասարաններում

***Դպրոց՝*** հ. 160 հիմնական դպրոց

***Ուսուցիչ՝* ՝** Ապիկյան Փարինե

***Ղեկավար՝***Վերոնիկա Բաբաջանյան

**ԵՐԵՎԱՆ 2022**

**ԲՈՎԱՆԴԱԿՈՒԹՅՈՒՆ**

**Ներածություն** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3

**Գլուխ 1.**

Ինքնուրույն ընթերցանության խթանումը տարրական դասարաններում \_4

**Գլուխ 2.**

* 1. «Ինքնուրույն ընթերցանության նյութեր – 3-րդ դասարան» ժողովածուի կառուցվածքը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_7
  2. Գործնական ուսուցման ռազմավարությունը\_\_\_\_\_\_\_\_\_\_\_\_\_\_\_\_\_\_\_\_\_\_\_10

**Եզրակացություն**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_15

**Օգտագործված գրականության ցանկ**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_17

**ՆԵՐԱԾՈՒԹՅՈՒՆ**

Ուսուցումը շատ բարդ գործընթաց է, նրա մեջ մտնում է ոչ միայն գիտելիքների հաղորդումն ու ընկալումը, այլև այդ գիտելիքների ձեռք բերման ուղղությամբ աշակերտների կատարած ինքնուրույն աշխատանքը: Ականավոր մանկավարժ Ի. Մ. Դուխովնին ընդգծել է. «Ուսուցումը չի կարելի դիտել որպես ինչ-որ իմացություն ձագարով ուսուցիչների գլխից աշակերտների գլուխը գիտելիքներ լցնելու գործողություն: Գիտելիքները չի կարելի մեխանիկորեն փոխանցել, այն կարելի է միայն առաջարկել և դրանով իսկ շարժել դիմացինի միտքը: Ուսուցումն ակտիվ երկկողմյան մտավոր գործողություն է, որն ընդգրկում է ոչ միայն գիտելիքների հաղորդումը, այլև աշակերտների կողմից դրանց յուրացումը, ուսումնառությունը: Այսինքն` գիտելիքների ձեռքբերումը, իրենից ներկայացնում է աշակերտների մտային գործունեությունը, որը ղեկավարում է ուսուցիչը»:1

Ուսումնասիրության ընթացքում աշակերտների ակտիվության ու ինքնուրույ-նության բարձրացման, նրանց խոսքի, տրամաբանական մտածողության, կարդալու, պատմելու, գրքից ինքնուրույնաբար նոր գիտելիքներ քաղելու, ինչպես և այլ գործնական ունակությունների ճիշտ ձևավորման վերաբերյալ ժամանակակից պահանջների իրականացման գործում հսկայական նշանակություն ունի աշակերտների ուժերին համապատասխան մտավոր խնդիր-վարժությունների առաջադրման, երեխաների մտավոր կարողություններին համապատասխան նրանց հետ անհատական աշխատանք տանելու կամ ուսուցման անհատականացման վերաբերյալ դիդակտիկական նոր պահանջների կենսագործման ուղղությամբ կատարվելիք աշխատանքները, որոնց համար լայն հնարավորություն է ստեղծում ինքնուրույն ընթերցանությունը: Այն մայրենի լեզվի տարրական դասընթացի հիմնական բաժիններից մեկն է: Նրանում են ամփոփվում ու նրա միջոցով են իրականացվում երեխաների մեջ կարդալու տեխնիկայի զարգացման, գործնական ճանապարհով մայրենի լեզվի ուսուցման, աշխարհաճանաչողական տարրական գիտելիքների հաղորդման պահանջները: Հենց այդ նկատառումով էլ ինքնուրույն ընթերցանությունը տարրական դասարաններում աշակերտների մտավոր զարգացման ու բարոյական դաստիարակության ամենակարևոր և անփոխարինելի միջոցնե-րից մեկն է համարվում:

\_\_\_\_\_\_\_\_\_\_\_\_\_

1. И. М. Духовный, Очерки по педагогике, М., 1951, стр. 165

***ԳԼՈՒԽ 1.***

***ԻՆՔՆՈՒՐՈՒՅՆ ԸՆԹԵՐՑԱՆՈՒԹՅԱՆ ԽԹԱՆՈՒՄԸ ՏԱՐՐԱԿԱՆ ԴԱՍԱՐԱՆՆԵՐՈՒՄ***

Ինքնուրույն ընթերցանության պահանջը միշտ էլ կարևորվել է և իր բովանդա-կությամբ ու աշխատանքի հիմնական ձևերով սերտորեն կապված է եղել մայրենիի ընդհանուր դասընթացին:

Մայրենիի՝ ինքնուրույուն ընթերցանության դասագործընթացի նպատակն է երեխաների ուսումասիրության այս առաջին օղակում իրականացնել հետևյալ խնդիրներն ու պահանջները.

1) երեխաների մեջ մշակել ու զարգացնել կարդալու տեխնիկան` իր որակական բոլոր հիմնական հատկանիշներով,

2) գործնական կերպով սովորեցնել մայրենի լեզուն` հարստացնել երեխաների բառապաշարը, մշակել ու զարգացնել երեխաների լեզվական կարողությունները,

3) աշխարհաճանաչողական տարրական տեղեկություններ տալ շրջապատի բնական ու հասարակական երևույթների, մարդկանց ու նրանց աշխատանքային գործունեության մասին,

4) իրականացնել երեխաների բարոյական, գեղագիտական ու գաղափարական դաստիարակության ուղղությամբ դպրոցի առջև դրված կարևոր խնդիրները:

Ինքնուրուն ընթերցանության կարևորագույն նպատակներից է երեխաների մտավոր զարգացումը, նրանց նոր գիտելիքների ու տեղեկությունների հաղորդումը, որոնք ոչ միայն պետք է նպաստեն աշակերտների կրթական մակարդակի բարձրացմանը, այլև նրանց պետք է նախապատրաստեն ավելի բարձր դասարաններում ումուսումնական տարբեր առարկաներից համակարգված դասընթացների ուսումնասիրությանն անցնելուն:

Գլխավոր նպատակներից է նաև մայրենի լեզվի բանավոր ու գրավոր խոսքի գործնական ուսուցումը:

Տարրական դասարաններում լեզվի ուսուցումը նրա մեջ ամփոփված բովան-դակությունից անկախ և անջատ, այսպես կոչված «զուտ լեզվի» ուսուցում չի կարող լինել, քանի որ լեզվի ուսուցումը միաժամանակ նաև գիտելիքների ուսուցում է, մեզ շրջապատող օբյեկտիվ աշխարհի ճանաչման մտավոր բարդ գործընթաց:

Ընթերցանության դասերին երեխաներին գործնական կերպով մայրենի լեզու սովորեցնելիս խստորեն հաշվի է առնվում, որ լեզուն և միտքը, բառը և իմաստը անխզելի միասնություն են կազմում, որ չկա լեզու մտքից անկախ և բառ` իմաստից անկախ, որ լեզուն հենց այնքանով է արժեքավոր, որքանով որ այն մտքի արտահայտությունն է, բառը` այնքանով, որ որևէ կոնկրետ իմաստ է արտահայտում, ցույց է տալիս օբյեկտիվ իրականության առարկաներն ու երևույթները կամ արտահայտում է օբյեկտիվ աշխարհի օրենքներն ու հարաբերությունները:

Ինքնուրույն ընթերցանությունը, իհարկե, իր նպատակներով ու խնդիրներով կապված է մայրենիի հետ, նպաստում է ծրագրային նյութերի լավ յուրացմանն ու ամրապնդմանը, սակայն հաղորդած գիտելիքների ընդգրկման տեսակետից նրա ոլորտներից դուրս է գալիս և բոլորովին նոր տեղեկություններ հաղորդում:

Այս նոր տեղեկություններն ու փաստերը, որ երեխան ստանում է ինքնուրույն ընթերցանության միջոցով, ի տարբերություն մայրենիի դասի, նա ձեռք է բերում ինք-նուրույն կերպով` իր մեջ արդեն մշակված ունակություների ու հմտությունների կամ մայրենիի դասին ստացած նախնական տեղեկությունների շնորհիվ: Նշանակում է, որ մայրենիի դասին կատարվածը ինքնուրույն ընթերցանության համար հիմք ու բանալի է դառնում: Այսինքն այդ երկու աշխատանքները փոխադարձորեն կապված են միմյանց հետ, փոխադարձորեն լրացնում են միմյանց, ամբողջացնում ուսումնական աշխատանքը, այսինքն` առանց մեկի դժվար է պատկերացնել նաև մյուսը:

«Ուսումնարաններում ամեն բան սովորեցնել ո΄չ կարելի է և ո΄չ հնարավոր,- ասում էր Ս. Մանդինյանը,- մի բան պետք է թողնել մանուկին, որ նա, առանց ուսուցչի օգնությանը կարոտ լինելու անգամ, արդեն ինքը անձամբ է ձեռք բերում»1: Այս առումով ինքնուրույն ընթերցանությունը հատուկ արժեք է ստանում որպես ինքնուրույն կերպով գիտելիքների ձեռքբերման և հատկապես խոսքի մշակման ու կատարելագործման միջոց:

Ուսումնական յուրաքանչյուր առարկայի գծով նախատեսված գիտելիքների պաշարը չի կարող երբեք իր մեջ ընդգրկել այն բոլոր տեղեկություններն ու հասկացությունները, որոնք երեխաներն ուսումնասիրության ընթացքում պետք է ստանան այդ առարկայից: Ծրագրում տրված է միայն ամենահիմնականը, որը անհրաժեշտ է տվյալ առարկայից

\_\_\_\_\_\_\_\_\_\_

1. <<Արարատ>> ամսագիր, 1889 թ., էջ 498

ընդհանուր գաղափար կազմելու համար, իսկ մնացածը երեխաները շրջապատից ու գրքերից պետք է ստանան ինքնուրույն կերպով:

Այսպիսով ինքնուրուն ընթերցանության դասագործընթացը ոչ միայն պետք է գիտելիքներ տա աշակերտներին, այլև խթանի նրանց ինքնուրույն մտավոր գործունեությունը, ոչ միայն պետք է նոր գիտելիքներով ու տեղեկություններով հարստացնի նրանց մտավոր պաշարը, այլև զարգացնի նրանց տրամաբանական մտածողությունը և ինքնագործունեությունը:

Որոնումների հորձանուտում աշակերտներին ուղղորդելու եկան երկրորդ, երրորդ և չորրորդ դասարանների համար նախատեսված «Ինքնուրույն ընթերցանության նյութեր» ժողովածուները, որոնք թե΄ իրենց բովանդակությամբ և թե΄ կառուցվածքով նոր խոսք դարձան մեր ուսումնամանկավարժական գրականության մեջ:

Մենք մեր հետազոտական աշխատանքի մեջ կներկայացնենք այդ ժողովածուներից «Ինքնուրույն ընթերցանության նյութեր-3-րդ դասարան» ժողովածուի կառուցվածքը:

**ԳԼՈՒԽ 2.**

**2.1. «ԻՆՔՆՈՒՐՈՒՅՆ ԸՆԹԵՐՑԱՆՈՒԹՅԱՆ ՆՅՈՒԹԵՐ»**

**3-ՐԴ ԴԱՍԱՐԱՆ**

**ԺՈՂՈՎԱԾՈՒԻ ԿԱՌՈՒՑՎԱԾՔԸ**

Մենք երրորդ դասարանում գործածել ենք համապատասխան «Ինքնուրույն ընթերցանության նյութեր» ժողովածուն, որն իր կառուցվածքով ու նյութի շարադրանքի ձևով աչքի է ընկնում իր արդիականությամբ: Ձեռնարկի մեթոդական մշակվածությունը համապատասխանում է մեթոդիկայի ժամանակակից պահանջներին, ապահովում է երեխաների հիշողության, կարողությունների ու հմտությունների զարգացումը, մշակում է աշակերտների մեջ գրքի վրա ինքնուրույն կերպով աշխատելու, գրքից ինքնուրույն գիտելիքներ քաղելու գործնական կարողություններ:

«Ինքնուրույն ընթերցանության նյութեր» ժողովածուի թեմատիկան բազմազան է: Այստեղ տեղ են գտել բնագիտական ու աշխարհագրական նյութեր: Գրքում զետեղված գեղարվեստական ստեղծագործություններն ու գործնական բնույթի նյութերը խմբավորված են շուրջ 7 թեմաների մեջ, որոնք վերցված են երեխաների շրջապատից.

* «Մեր հայրենիք»,
* «Մարդու գործերն ու արարքները»,
* «Յոթ առակ» «Տարվա եղանակներ»,
* «Հայ մանկագիրների պատկերասրահ»,
* «Հետաքրքիր աշխարհ»,
* «Աշխարհի ժողովուրդների հեքիաթներ»:

Յուրաքանչյուր թեմատիկ խումբ ունի առաջադրանքներ և ավարտվում է ամփոփիչ հարցերով: Բաժինները կարելի է ուսումնասիրել խառը հաջորդականությամբ` բացառությամբ «Ամառն անցավ» և «Գրադարանում» բաժինների:

«Ամառն անցավ» բաժինը պետք է ուսումնասիրել ամառային արձակուրդներից անմիջապես հետո, քանի որ այն կօգնի աշակերտներին վերհիշելու, վերլուծելու և ընդհանրացնելու ամառային ընթերցանությունից իրենց ստացած գտելիքները:

Այնուհետև պետք է քննարկել «Գրադարանում» բաժինը, որն իր որոնողական հարցադրումների արդյունքում օգնում է աշակերտներին մշակելու գրադարանից ճիշտ և քաղաքակիրթ օգտվելու կանոնները:

«Գրքի կառուցվածքը» խորագրի ներքո պատկերազարդ ձևով ներկայացվում է գրքի կառուցվածքային անվանումները: Հետևյալ բաժինը կուղղորդի երեխաներին ինքնուրույն ընթերցանության գրքերի ճիշտ ընտրությանը:

«Ինքնուրույն ընթերցանության նյութերում», ըստ առանձին թեմատիկ խմբերի, հավաքված են զանազան իմաստալից զրույցներ, պատմվածքներ, նկարագրություններ, բարոյախրատական ու խոհական նյութեր, աշխարհագրական, պատմական, բնագիտական և աշխարհաճանաչողական բնույթի այլ հոդվածներ: Մեծ տեղ է տրված գիտության տարբեր բնագավառներից վերցրած նյութերին, որոնք նպաստում են երեխաների մտավոր կարողությունների զարգացմանը, աշխարհի մասին միանգամայն ճիշտ ու ռեալ տեղեկություններ քաղելուն:

«Մեր հայրենիք» թեման սկսվում է որոնողական առաջադրանքներով, որը նախապատրաստում է թեմայի ամփոփման համար նախատեսված «Իմ հայրենիքը Հայաստանն է» խորագիրը կրող ցերեկույթին: Այստեղ տեղ են գտել այնպիսի ստեղծագործություններ, ինչպիսիք են «Հայաստան», «Իմ Երևան», «Սևանա լիճ», «Ա՛խ, այս Մասի՜սը», «Տունդարձ» և այլ ստեղծագործություններ, որոնք սերմանում են նվիրվածություն հայրենիքի հանդեպ, ձևավորում հայրենասիրական ոգով տոգորված հայորդիներ և հայուհիներ:

«Մարդու գործերն ու արարքները» թեմայում իրենց արժեքավոր տեղն են զբաղեցրել «Մեռած խիղճը», «Անօրինակ սխրանք», «Ագահության զոհը», «Կախարդական ծառը» և մնացածները, որոնց միջոցով երեխաներին սովորեցնում ենք արդարամտություն, բարություն, անկեղծություն, պատասխանատվություն իրենց կատարած գործերի համար:

«Հայ մանկագիրների պատկերասրահ» թեմայում ներկայացված են Հովհաննես Թումանյանի «Շունն ու կատուն», Ղազարոս Աղայանի «Հիշողություն», Սիլվա Կապուտիկյանի «Մեղուներ», Պատվական Խաչատրյանի «Հայրս դաշտից տուն եկավ», Էդվարդ Միլիտոնյանի «Գորգը», Լիպարիտ Սարգսյանի «Գարուն», Ռազմիկ Դավոյանի «Նազելիի խնդրանքը» ստեղծագործությունները, որոնք ունեն ճանաչողական մեծ նշանակություն:

«Յոթ առակ» թեմայում, որն իր արժանի տեղն է գտել «Ինքնուրույն ընթերցանության նյութերում», ներկայացված է «յոթ անգին գոհարներ», որոնք, կարծես լինելով երեխաների հետաքրքրությունները խթանող օրինակներ, ուղղորդում են աշակերտներին առակների ընթերցանությանը: Յուրաքանչյուր առակի միտք ամփոփվում է առած-ասացվածքներով: Դաստիարակչական մեծ նշանակություն ունեցող այս թեման երեխաներին դարձնում է իմաստասեր, հետաքրքրասեր և ձևավորում փոխաբերական իմաստի ճիշտ ըմբռնելիություն:

«Աշխարհի ժողովուրդների հեքիաթներ» թեման իր մեջ ամփոփում է տարբեր ժողովուրդների կողմից հորինված հեքիաթներ, որտեղ ներկայացվում են տվյալ երկրի վարքերն ու բարքերը, նրանց սովորույթներն ու ավանդույթները: Այստեղ տեղ են գտել նաև հեքիաթների ծանոթագրություններ, որոնք առաջացնում են աշակերտների հետաքրքրությունը տվյալ հեքիաթի շուրջ: Հեքիաթի դերը երեխայի դաստիարակության հարցում ուղղակի անգնահատելի է: Այն երեխաների մեջ սերմանում է պայքար չարի դեմ:

«Հետաքրքիր աշխարհ» թեման ունի աշխարհաճանաչողական կարողությունների ձևավորման և զարգացման մեծ նշանակություն: Այստեղ տեղ են գտել «Աշտարակ», «ճանապարհորդ ձյունը», «Ինչո՞ւ է երկինքը ծիածան կապում», «Ծաղիկը», «Սոճին», «Պապի ժամացույցը» և այլ ստեղծագործություններ:

«Տարվա եղանակներ» թեմայում առաջադրված ստեղծագործությունները կարծես միմյանց հետ փոխկապակցված ձևով ներկայացնում են տարվա չորս եղանակները` միմյանց հետ հակադրելով, համեմատելով, նմանություններն ու տարբերությունները նշելով, որոնք աշակերտների մեջ ձևավորում են սեր հայրենի բնության նկատմամբ՝ տարվա բոլոր եղանակներին՝ իրենց յուրահատուկ դրսևորումներով: Այդպիսիք են «Ինչպե՞ս է ծնվել ձմեռը», «Ձնծաղիկը», «Շոգ ու խաղաղ կեսօր», «Վերջին տերևը» և այլ ստեղծագործություններ: Այնուհետև «Ընտանեկան ընթերցանություն» խորագրի ներքո տրված է «Ճամփորդություն տարվա եղանակներով» ստեղծագործությունը, որն ամփոփում է աշակերտների գիտելիքները:

Այստեղ տեղ գտած յուրաքանչյուր բնագիր զարգացնում է երեխայի բառապաշարը, միտքը, որի արդյունքում խոսքը դառնում է գեղեցիկ, հարուստ` նկարագրություններով և մեջբերումներով: Մեծ կարևորություն է տրված ընթերցված բնագրի շուրջ կատարվելիք առաջադրանքներին, որը նպաստում է աշակերտների մեջ պատմելու կարողության զարգացմանը:

**2.2. ԳՈՐԾՆԱԿԱՆ ԱՇԽԱՏԱՆՔՆԵՐԻ ՌԱԶՄԱՎԱՐՈՒԹՅՈՒՆԸ**

Այդպիսիք են.

* Նկարագրի´ր` ինչպես փոխվեց անտառը արեգակների հայտնվելուց հետո:
* Նկարագրի´ր` ինչպես փոխվեց անտառը Ձմեռ պապի գալուց հետո:
* Գրի´ր` երբ առաջին անգամ եղևնուն տեսան, ինչ ասացին.

սկյուռը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

նապաստակը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

երաշտահավը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Քո կարծիքով ի՞նչ էր զգում առաջին եղևնին նոր տարվա գիշերը: Գրի´ր:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Գրի´ր` ինչպիսի՞ն էր ձնծաղիկը.

ա) հողի ու ձյան տակ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

բ) հողից դուրս գալուց հետո

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Նշի՛ր` ինչն էր խենթացրել հորթուկին
* գայլերի ոհմակը
* նախրորդի ձայնը
* ամռան շոգը
* Ինչո՞ւ հուսահատվեց տերևը
* …, որ հեռացավ մայր ծառից
* …, որ անձրև տեղաց
* …, որ կկորչի և չի տեսնի արևը
* Ի՞նչ նշանակություն ունեն արևը, անձրևը բնության համար: Գրի՛ր:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ըստ բնագրի` գծով միացնելով` համապատասխանեցրո՛ւ բառակապակցությունների սկիզբն ու վերջը:

առաջին աստղիկներ

հազարավոր կեչի

սաղարթախիտ եղևնի

հսկա կաղնի

բարակիրան տանձենի

Այսպիսի աշխատանքները մեծապես նպաստում են երեխայի տրամաբանական մտածողության, իսկ դրա հետ միասին նաև խոսքի զարգացմանը:

Նման աշխատանքների մի քանի օրինակներ ներկայացնենք ընթերցողի ուշադրությանը.

* *Կարդա՛ Հովհաննես Թումանյանի «Տերն ու ծառան» հեքիաթը և համեմատի՛ր «Մեռած խիղճը» հեքիաթի՝ երկու հերոսների հնարամտությունը:*

*Հովհաննես Թումանյանի «Տերն ու ծառան» հեքիաթի մեջ ի տարբերություն մեծ եղբոր, փոքր եղբայրը կարողանում է հարուստին ապացուցել, որ կյանքում կարևորը ոչ թե հարստությունն է, այլ՝ խելքն ու հնարամտությունը, որի շնորհիվ կարճ ժամանակում կարողանում է տիրոջից գումարը հետ վերցնել և ուրախ տուն վերադառնալ:*

*«Մեռած խիղճը» հեքիաթում իրոք հարուստի խիղճը մեռած էր, որովհետև նա չխղճաց այդ փոքրիկ աղքատին: Տղան թեկուզ աղքատ ու միայնակ էր, բայց կարողացավ հանրությանը տեղեկացնել, որ հարուստը ժլատ, ագահ, անբարյացակամ, անմարդկային ու մեռած խղճի տեր մի մարդ է:*

*Երկու դեպքում էլ հարուստները ագահ են ու ժլատ, սիրում են աշխատացնել ու չվճարել:*

*«Տերն ու ծառան» հեքիաթի մեջ Մաթոս աղան խորամանկորեն պայման է կապում մեծ եղբոր հետ, որը ինքնստինքյան հանգեցնում է անվճար աշխատանքի: Սակայն փոքր եղբայրը իր հնարամտությամբ նույն պայմանը օգտագործում է աղային պատժելու համար:*

*«Մեռած խիղճը» հեքիաթի մեջ ծառան մենակ էր. նա դիմում է ժողովրդի օգնությանը, որից էլ ամաչելով` աղան ստիպված վճարում է:*

*Սա նշանակում է, որ ավելի լավ է լինել հնարամիտ ծառա, քան հարուստ ու ագահ:*

***Դիմակսյան Ալեքս***

* *Գրի՛ր` տղայի փոխարեն դու ինչպե՞ս կվարվեիր:*

*Ժողովրդական իմաստությունը սովորեցնում է` «Լավություն արա, ջուրը գցի, չի կորչի»: Այս ասացվածքի ճշմարտացիությունը ապացուցվել է դարերի կենսափորձով: Պետք է միշտ լսել ու հարգել մեծերին, ընդունել նրանց խորհուրդները:*

*Այս հեքիաթում տղան սխալ է վարվում` չընդունելով հոր խոսքը:*

*Ես նրա փոխարեն կընդունեի հայրիկիս խորհուրդը, կշարունակեի նրա նման բարի գործ անել. օձին կաթ տալ:*

*Հարկավոր է միշտ բարի լինել շրջապատի մարդկանց, կենդանիների, շրջակա բնության հանդեպ: Բարությունը, հարգանքը մեծերի նկատմամբ վեհ զգացումներ են, իսկ չարությունը, ագահությունը` միշտ դատապարտելի մարդկանց կողմից, որ միշտ ստանում են իրենց արժանի պատիժը:*

*Պետք չէ լինել ագահ. ագահությունը միշտ չարիք է բերում:*

*Մեծին չլսողը ոտքը քարին կդիպչի:*

***Արզումանյան Նարե***

* *Փոխի՛ր պատմության ընթացքն այնպես, որ տղան և բզեզը ընկերանան, և բզեզը կատարի տղայի ցանկությունները:*

Տղան նստել էր բազմոցին ու նկարազարդ գիրք էր թերթում: Հանկարծ օդանցքից ներս թռավ մի մեծ շողշողուն բզեզ ու ընկավ գրքի բաց էջի վրա: *Տղան նկատեց, որ բզեզի թևը վիրավոր է, զգուշությամբ բռնեց մյուս թևից խնամեց և հոգատարությամբ սպասեց մինչև բզեզը առողջանա: Վիրավոր բզեզը առողջանալուց հետո շնորհակալություն հայտնեց` առաջարկելով ընկերություն անել իր հետ: Տղան մեծ սիրով համաձայնեց` խոստովանելով, որ դա իր երազանքն էր ունենալ նրա նման հրաշալի ընկեր:*

***Ոսկանյան Սոնա***

* *Բնութագրի՛ր քո ընկերներից որևէ մեկին:*

*Ես ունեմ շատ ընկերներ, բայց նրանցից մեկի հետ շատ մտերիմ եմ: Ընկերս ութ տարեկան է: Նրա անունը Հարություն է: Մենք արդեն մի քանի տարի է մտերիմ ընկերներ ենք: Ծանոթացել ենք բակում: Հաճախել ենք նույն մանկապարտեզը:*

*Միասին ամեն օր դասերից բացի զբաղվում ենք մարմնամարզությամբ:*

*Ես նրան ինձ շատ հարազատ եմ ընդունում, որովհետև, և´ իմ հաղթանակների, և՛ դժվարությունների ժամանակ միշտ կողքիս է, միշտ ոգևորում է ինձ: Նույն բանն էլ ես եմ նրա համար անում: Մենք իրար երբեք չենք ստում, միմյանց նկատմամբ միշտ անկեղծ ենք, վստահում ենք միմյանց:*

*Ես շատ եմ ուզում, որ մենք ամբողջ կայնքում մնանք այսպիսի վստահելի ընկերներ:*

***Մաթևոսյան Մելիքսեթ***

Նյութերի մեթոդական մշակումներում պրոբլեմային իրավիճակների ստեղծումը, վերացարկումներ ու ընդհանրացումներ կատարելու հնարավորություններն օգտագործված են առավելագույն չափով, որովհետև երեխաների խոսքի ու մտածողության զարգացումը ինքնուրույն ընթերցանության դասի հիմնական խնդիրներից մեկն է համարվում:

Գրքում մանրամասնորեն մշակված են բառերի բացատրության և բառիմաստը երեխաներին հասցնելու մեթոդական ձևերն ու եղանակները` ուսուցման հիմքում դնելով զննականությունը և բառերի ու դարձվածքների ուսուցումը կապելով նոր հասկացությունների ու ըմբռնումների ձևավորման հետ:

«Ինքնուրույն ընթերցանության նյութեր» ժողովածուն աչքի է ընկնում իր նկարների մեղմ, տրամադրող, հանգստացնող ու գրավիչ գունային երանգավորմամբ, որոնք գունազգացողության մշակման ու զարգացման, գեղարվեստական ճաշակի ձևավորման, դիտողականության ու այլ հատկությունների պատրաստման առումով բացառիկ կարևոր նշանակություն ունեն երեխաների համար: Կարդացած նյութի բովանդակությունը նկարների միջոցով արտահայտելը համարվում է ոչ միայն կարդացածը կայուն կերպով յուրացնելու, այլև վերացական տպավորությունները թանձրացական, տեսողական տպավորությունների վերածելու միջոց: Նաև տրված են այդպիսի առաջադրանքներ. Օրինակ`

* Ուղղանկյան մեջ նկարազարդի՛ր հեքիաթից մի հատված:

|  |
| --- |
|  |

Գրքում կան բազմաբնույթ առաջադրանքներ` պաստառի պատրաստում, գրքույկի ստեղծում, ցերեկույթի կազմակերպում, հետազոտական աշխատանք, դերային խաղով գրական ստեղծագործության ներկայացում և այլն: Այն հատկապես աշակերտների ինքնուրույնության զարգացման ու ակտիվացման բարձրացման, պրոբլեմային իրավիճակների ստեղծման և մտավոր խնդիր-առաջադրանքների առաջադրման, աշակերտների խոսքն ու մտածողությունը զարգացնելու, շրջապատի մասին նրանց նոր տեղեկություններ տալու և գեղարվեստական խոսքի միջոցով նրանց վրա դաստիարակչորեն ներգործելու առումով մեծ նշանակություն ունի:

**ԵԶՐԱԿԱՑՈՒԹՅՈՒՆ**

Այսպիսով, ինքնուրույն ընթերցանությունը սեր և հետաքրքրություն է առաջացնում տարբեր բովանդակություններով գրքերի նկատմամբ, որը հանգեցնում է աշակերտների մեջ անհատականության ձևավորմանը:

Գիրքը մարդու համար անհատնում գիտելիքների աղբյուր է: Միշտ էլ դպրոցի հիմնական խնդիրներից մեկը եղել և մնում է իր սաներին սովորեցնել սիրել գիրքը, օգտվել նրանից, անընդհատ նոր գիտելիքներ քաղել այնտեղից: Իսկ դրան կարելի է հասնել աշակերտների մեջ լավ կարդալու կարողություն մշակելով, որովհետև այն մարդու մտավոր զարգացման ու առաջընթացի հիմնական նախապայմանն է: Այս առումով լավ կարդալը տարրական դասարաններում ոչ միայն աշակերտների մտավոր ու բարոյական զարգացման հիմնական միջոցներից մեկն է, այլև մայրենի լեզվի դասընթացի գլխավոր նպատակներից մեկը, որովհետև այստեղ է, որ այն հիմնադրվում ու մշակվում է, այստեղ է, որ այն երեխայի մեջ մտավոր զարգացման ուժ և կարողություն, բոլոր գիտելիքների դռները բացող կախարդական բանալի է դառնում: Որքան երեխաների մեջ ամուր ու հաստատուն դրվեն լավ կարդալու կարողության մշակման հիմքերը, այնքան կարդալը երեխայի համար ավելի շուտ կդառնա գիտելիքների ձեռք բերման կարևոր ու անփոխարինելի միջոց: Դրա համար անհրաժեշտ է նպատակաուղղված աշխատանք սկսել հենց գրաճանաչության ուսուցման շրջանից յուրաքանչյուր նոր տառ ուսուցանելուց, իսկ հետո` յուրաքանչյուր նոր բնագրի մշակում պետք է երեխաների մեջ կարդալու կարողության մշակման ու զարգացման միջոց դառնա, որպեսզի տարրական դասընթացի վերջում վերածվի որոշակի հմտության:

Մարդկային հասարակության կուլտուրական ժառանգությանը ծանոթանալու լայնահուն ճանապարհին մարդն իր առաջին քայլերը կատարում է դպրոցում` ուսուցչի ղեկավարությամբ սովորելով մայրենի լեզվի գրերն ու դրանց կարդալը:

Լավ կարդալ ասելով պետք է հասկանալ ճիշտ, հասկանալով, սահուն ու արտահայտիչ ընթերցումը, այսինքն` երբ առկա են կարդալու որակական բոլոր հատկանիշները:

«Կարդա՛լ, ահա ամենալավ ուսուցումը»,- ասել է Ա. Ս. Պուշկինը1: Եվ իսկապես, դպրոց գալու առաջին իսկ օրերից երեխաներին պետք է վարժեցնեն գրքին նայելուն՝ որպես

\_\_\_\_\_\_\_\_\_\_

1. Արտադասարանային ընթերցանությունը տարրական դասարաններում, Երևան, 1973 թ., էջ 15

հետաքրքրություններով լի մի աշխարհի, նաև կապենք գրքի հետ, որպեսզի անընդհատ

նրանից նոր գիտլիքներ ու տեղեկություններ քաղի աշխարհի ու մարդկանց, բնության գաղտնիքների ու մարդկային երազանքների մասին:

Ինքնուրույուն ընթերցանության դասագործընթացի արդյունքում աշակերտները ոչ միայն ձեռք են բերում կարդալու ունակություն ու հմտություն, այլև սովորում են ճիշտ հասկանալ ու գնահատել հասկացածը, առանձնացնել նրա հիմնական միտքը, իրենց որոշակի վերաբերմունքն արտահայտել կարդացածի կամ նրանում նկարագրված մարդկանց ու գործողությունների նկատմամբ: Այս ամենը հիմք են տալիս աշակերտներին աստիճանաբար վարժեցնելու գրքի վրա տարվող ինքնուրույն աշխատանք կատարելուն կամ ինքնուրույն կերպով կարդալուն` նրանց մեջ որոշակի հակում ու սեր արթնացնելով դեպի գիրքն ու ընթերցանությունը:

***Օգտագործված գրականություն.***

1. *Աշոտ Ե. Տեր-Գրիգորյան, Հայոց լեզուն տարրական դասարաններում, մեթոդական հարցեր, Եր. «Լույս», 1988 - 166 էջ:*
2. *Աշոտ Ե. Տեր-Գրիգորյան, Ընթերցանության մեթոդիկա*
3. *Արտադասարանային ընթերցանությունը տարրական դասարաններում, Եր., 1973 թ., 56 էջ:*
4. *Աշոտ Գալստյան, Ռոզա Խարազյան, Լաուրա Ավագյան, Աստղիկ Բալայան, Ինքնուրույն ընթերցանության նյութեր, 3-րդ դասարան, Եր., 2010 թ.*